钦定古今图书集成/明伦汇编/官常典/第072卷 > 曲江公遥欣
## 钦定古今图书集成/明伦汇编/官常典/第072卷 > 曲江公遥欣

按《南齐书始安贞王传》，“贞王道生子凤，凤子遥欣，字
重晖，宣帝兄西平太守。奉之无后，以遥欣继为曾孙。
除秘书郎、太子舍人、巴陵王文学、中书郎。延兴元年，
高宗树置，以遥欣为持节、督兖州缘淮军事、宁朔将
军、兖州刺史。仍为督豫州之西阳、司州之汝南二郡、
辅国将军、豫州刺史，持节如故。未之任。建武元年进”
号西中郎将，封闻喜县公，迁使持节、都督荆雍益宁
梁南北秦七州军事、右将军、荆州刺史，改封曲江公。
高宗子弟弱小，晋安王宝义有废疾，故以遥光为扬
州，居中；遥欣居陕西，在外，权势并在其门。遥欣好勇，
聚畜武士，以为形援。四年，进号平西将军。永泰元年，
以雍州虏寇，诏遥欣本官领刺史、宁蛮校尉，移镇襄
阳，虏退不行。永元元年卒，年三十一。赠侍中、司空，谥
“康公”，葬用王礼。